Rishikimi i vizave të punës dhe shqetësimet e kompanive amerikane
Shumica e kompanive amerikane shpresojnë për një rritje graduale të vizave të punës që jep SHBA-ja çdo vit
Presidenti Donald Trump njoftoi rishtazi se do të nënshkruajë një urdhër ekzekutiv për rishikimin e programit të vizave që mundëson ardhjen e shumicës së punonjësve të teknologjisë në SHBA, i njohur si programi i vizave H1B. Nëpërmjet këtij programi, në SHBA vijnë çdo vit rreth 85 mijë punonjës të huaj. Siç njofton korrespondenti i Zërit të Amerikës, Kane Farabaugh, shumë kompani shpresojnë që rishikimi i këtij programi të rrisë numrin vjetor të vizave dhe të inkurajojë më shumë amerikanë të trajnohen për pozicionet e reja të punës. Pete Tapaskar ka lindur në Indi, në një shtëpi pa ujë të rrjedhshëm dhe elektricitet. Sot, ai punon në SHBA, në sektorin e teknologjisë së informacionit. Rrugëtimi i tij nga India drejt SHBA-së, nëpërmjet Kanadasë, u mundësua nga programi i vizave H1B. thotë Pete Tapaskar, tashmë presidenti i Shoqatës së Firmave të Vogla dhe të Mesme Teknologjike. Tashmë shtetas amerikan, zoti Tapaskar punon prej15 vitesh si menaxher i programit të emigracionit të kompanisë teknologjike ProSoft. Shumica e njerëzve që ai ka punësuar vijnë nga India, por ai thotë se punësimi i tyre nuk ka qenë gjithnjë zgjidhja ideale. , thotë ai. Por, zoti Tapaskar thotë se nuk ka mjaftueshëm amerikanë me eksperiencën që duhet për këto vende pune. , thotë Richard Burke. Zoti Burke është drejtor i “Envoy Global”, një firmë që shet programe dhe ofron shërbime ligjore për kompanitë amerikane që kërkojnë të punësojnë të huaj, si dhe përgatit dërgimin e punonjësve amerikanë në vende të tjera. Ai thotë se boshllëku i aftësive është krijuar pasi pak amerikanë po arsimohen dhe trajnohen për vendet e punës për të cilat ka kërkesë të lartë, si në shkencë, teknologji, inxhinieri apo matematikë. Gjithashtu, shumë studentë të huaj të arsimuar në SHBA, nuk qëndrojnë për të punuar këtu. , thotë zoti Burke. Ai shpreson se urdhëri ekzekutiv i Presidentit Trump për rishikimin e programit H1B, do të rrisë numrin vjetor të vizave, përpara se këta persona të largohen nga SHBA-ja. , thotë zoti Burke. Kjo i ndodhi edhe Pete Tapaskar. Firma e tij u ble nga një kompani tjetër që e zhvendosi punën në Indi. Ai mbështet udhërin ekzekutiv të Presidentit Trump për reformimin e programit H1B, me shpresën se do të ulë keqpërdorimin e tij. Zoti Tapaskar dhe shumë të tjerë janë të shqetësuar që shumica e këtyre vizave u jepen kompanive të mëdha që ofrojnë rroga të larta, duke përjashtuar kështu kompanitë e vogla me të cilat ai punon. Autoritetet amerikane të emigracionit thonë se gjatë këtij viti janë paraqitur 200 mijë aplikime për vetëm 85 mijë vizat e disponueshme H1B, fituesit e të cilëve zgjidhen nëpërmjet lotarisë.